
Uznesenie Okresný súd Galanta v právnej veci navrhovateľky: X. O., rod. T., nar. XX.XX.XXXX, trvale bytom T. XX, U., proti manželovi navrhovateľky: H. O., nar. XX.XX.XXXX, trvale bytom I. Z. X. XXX/XX, E., o návrhu na rozvod manželstva, takto rozhodol: I. Súd konanie z a s t a v u j e . odôvodnenie: 1. Navrhovateľka návrhom doručeným tunajšiemu súdu dňa 26.03.2024 domáhala rozvodu manželstva. Okresný súd Galanta dňa 05.04.2024 vyzval navrhovateľku na zaplatenie súdneho poplatku za podaný návrh v sume XXX € v lehote 10 dní od doručenia výzvy s poučením, že ak poplatok nebude v určenej lehote zaplatený, súd konanie zastaví. Navrhovateľka podaním doručeným tunajšiemu súdu dňa 22.04.2024 žiadala o oslobodenie od platenia súdnych poplatkov. Nakoľko navrhovateľka svoju žiadosť riadne neodôvodnila, ani nepredložila vyplnené tlačivo na dokladovanie pomerov účastníka konania, súd ju vyzval na doloženie dokladov o svojich osobných, majetkových a zárobkových pomeroch a vyplnenie tlačiva pre dokladovanie pomerov účastníka konania a to v lehote 15 dní od doručenia výzvy. Výzvu navrhovateľka prevzala dňa 02.05.2024, avšak do dňa vydania rozhodnutia o oslobodení od platenia súdnych poplatkov navrhovateľka na výzvu súdu nereagovala, vyplnené tlačivo nepredložila. Okresný súd Galanta dňa 29.05.2024 návrhu navrhovateľky o oslobodenie od platenia súdnych poplatkoch nevyhovel. Predmetné rozhodnutie nadobudlo právoplatnosť dňa 07.06.2024. Súd opätovne vyzval navrhovateľku na zaplatenie súdneho poplatku za podaný návrh v sume XXX € v lehote 10 dní od doručenia výzvy s poučením, že ak poplatok nebude v určenej lehote zaplatený, súd konanie zastaví. Navrhovateľke bola výzva v poradí už druhá na zaplatenie súdneho poplatku doručená dňa 07.06.2024. 2. Súdny poplatok nebol doteraz zaplatený. 3. V zmysle § 5 ods. 1 písm. zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, poplatková povinnosť vzniká: a) podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť, b) spísaním podania do zápisnice pred súdom, c) vydaním rozhodnutia o dedičstve, d) speňažením majetku podliehajúceho konkurzu, ak ide o poplatok za konkurzné konanie podľa osobitného predpisu, 3f) e) podaním námietky zaujatosti v konkurznom konaní alebo reštrukturalizačnom konaní podľa osobitného predpisu; 3f) pokiaľ sa vec nepredložila nadriadenému súdu, poplatok nie je možné voči poplatníkovi vymáhať, f) podaním námietky zaujatosti podľa osobitného predpisu, 4b)
g) v ostatných prípadoch nadobudnutím právoplatnosti rozhodnutia súdu, ktorým sa povinnosť zaplatiť poplatok uložila v súvislosti s rozhodnutím vo veci samej. 4. Podľa § 10 ods. 1 zákona č. 71/1992 Zb. v znení neskorších predpisov, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 5. Podľa § 12 ods. 1 zákona č. 71/1992 Zb. v znení neskorších predpisov, vo veciach poplatkov rozhoduje orgán, ktorý je oprávnený vykonať poplatkový úkon. Vo veciach poplatkov za konanie na odvolacom súde rozhoduje súd, proti rozhodnutiu ktorého odvolanie smeruje, ak o poplatku nerozhodol odvolací súd. 6. Podľa § 14 ods. 1 zákona č. 71/1992 Zb. v znení neskorších predpisov, ak tento zákon neustanovuje inak, na konanie vo veciach poplatkov sa primerane použijú ustanovenia Civilného sporového poriadku okrem § 357 písm. a). 7. Podľa § 14 ods. 3 zákona č. 71/1992 Zb. v znení neskorších predpisov, v sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku. 8. Podľa § 14 ods. 4 zákona č. 71/1992 Zb. v znení neskorších predpisov, v konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie. 9. Vzhľadom na to, že navrhovateľka súdny poplatok za podaný návrh v stanovenej lehote nezaplatila, hoci ju súd o následkoch nezaplatenia poplatku poučil, súd konanie zastavil. Poučenie: Proti tomuto uzneseniu odvolanie nie je prípustné.

